সত্তর বছর বয়সী মা আমার, আমার জন্য উদ্বিগ্ন, মায়ের সঙ্গে মন ভরে কথা শেষ করার আগেই নেটওয়ার্ক আমাদের বিচ্ছিন্ন করে দিলো। আবার ফেসবুক খুলে বসলাম। দেখলাম ফেসবুকের এক বোন দোলন আশরাফ লিখেছেন “মা, তোমাকে কখনওই বলা হয়নি তোমাকে কতটা ভালবাসি! কখনো একটা চুমুও দেয়া হয়নি, জড়িয়েও ধরিনি, কারণ আমি তোমাকে ভয় পাই! আমি অবাক হয়ে গেলাম।দোলনের জন্য দুঃখ হলো, আবার সঙ্গে সঙ্গে নিজের কিছু দুঃখ বোধ আবার জেগে উঠলো। দোলন কে ধন্যবাদ, তার লেখা আমার মনের আফসোস কে ফেনিয়ে তুললো।চলে গেলাম সেই অবধারিত শৈশবকালে। মনে পড়ে মা আমার অসম্ভব রূপবতী ছিলেন।কিন্তু সাজগোজ একদম পছন্দ করতেন না।আব্বার খুব ইচ্ছায় চোখে কাজল আঁকতেন।এই পর্যন্তই।আব্বা নিজ হাতে মায়ের দীঘল চুলে খোঁপা বাঁধতেন।